Държавен вестник, бр. 24, 2014 г., стр. 31

БРОЙ  24	
Д Ъ Р Ж А В Е Н  В Е С Т Н И К 	
СТР.  31  
3. въвежда и осигурява на книжен и елек­
тронен носител информацията за входящата 
и изходящата кореспонденция; 
4. регистрира и разпределя постъпилите 
дела и книжа; 
5. извършва справки за постъпилата и 
изпратената кореспонденция. 
Чл. 45. (1) В служба „Регистратура“ се водят 
на електронен и книжен носител следните 
регистърни книги: 
1. входящ регистър за постъпващите за 
разглеждане във ВКС дела;
2. входящ регистър на постъпващата ко­
респонденция; 
3. изходящ регистър на експедираните от 
ВКС дела и преписки до всички съдилища в 
страната, извън тези на територията на София; 
4. разносна книга за върнатите на други 
съдебни инстанции на територията на София 
дела или преписки; 
5. разносна книга за разпределената поща 
по колегии и отделения; 
6. книга за получените по пощата и от 
бюро „Призовки“ при Софийския градски съд 
призовки и съобщения, изпратени от ВКС; 
7. книга за предаване на постъпилата ко­
респонденция в отделенията на ВКС. 
(2) За всяка календарна година се завежда 
отделна регистърна книга. 
Чл. 46. (1) При постъпването на делата в 
служба „Регистратура“ се въвеждат следните 
данни в деловодната система: 
1. дата на регистриране; 
2. входящ номер; 
3. изходящ номер, с който делото е из­
пратено; 
4. инстанция или ведомство, от което де­
лото пристига; 
5. номер на делото, което се изпраща; 
6. описание на приложенията; 
7. данни за колегията, в която делото 
постъпва; 
8. данните за номера на обратната разписка, 
в случай че книжата са получени по пощата, 
и датата на пощенското клеймо. 
(2) Входящият номер и датата на реги­
стриране се вписват върху съпроводителното 
писмо, с което е изпратено делото. 
(3) Регистрирането и обработването на 
класифицираната информация се извършва 
от длъжностно лице, имащо разрешение за 
достъп по Закона за защита на класифици­
раната информация. 
(4) Регистрирането на дела, съдържащи 
класифицирана информация, се извършва в 
съответствие с изискванията на Закона на 
защита на класифицираната информация. 
Чл. 47. (1) Входящите номера на регис­
търа за постъпващите във ВКС дела са във 
възходящ ред. 
(2) Входящият номер се поставя на пър­
вата страница на подадения или получен по 
пощата документ. 
(3) При получаване на пощенска пратка се 
запазва пликът с пощенското клеймо. 
Чл. 48. Входящият регистър за получената 
в съда кореспонденция – писма, жалби, заяв­
ления и други, съдържа: 
1. входящ номер; 
2. дата и час на постъпване; 
3. име на подателя; 
4. описание на приложените книжа и данни 
за направлението им. 
Чл. 49. В изходящия регистър се вписват 
всички дела и книжа, които съдът изпраща. 
Чл. 50. При изпращането на всяко дело в 
деловодната система се вписват: 
1. изходящ номер; 
2. дата на изпращане; 
3. номер на делото във ВКС; 
4. описание на приложенията; 
5. адресат. 
Чл. 51. Изпращането на делата се извършва 
чрез пощенски оператори или куриер.
Чл. 52. Въведените в деловодната систе­
ма данни, касаещи входящата и изходящата 
поща на съда, не могат да се подменят. При 
неправилно въведени данни се извършва ко­
рекция от длъжностното лице, отговарящо за 
деловодната система. 
Чл. 53. Постъпилите в служба „Регистра­
тура“ дела и книжа се обработват и предават 
на отделенията до края на всеки работен ден, 
в който са получени, или най-късно в нача­
лото на следващия работен ден. Съдебният 
деловодител получава постъпилите дела срещу 
подпис в описа. 
Чл. 54. Описите след подреждане предста­
вляват книгата за постъпления, като единият 
екземпляр се съхранява в служба „Регистра­
тура“, а вторият екземпляр – в деловодствата 
на колегиите. 
Чл. 55. В разносната книга се вписват 
всички дела и книжа, които се изпращат от 
ВКС до други съдилища на територията на 
София или други ведомства в столицата. 
Чл. 56. В разносната книга се вписват: 
1. номер на делото и отделението, в което 
то е било образувано; 
2. дата на изпращане, дата на предаване; 
3. име и подпис на получаващия. 
Чл. 57. В книгата за получените по пощата 
и от бюро „Призовки“ при Софийския град­
ски съд и Софийския районен съд призовки 
и съобщения се вписват: 
1. дата на получаване; 
2. институция, откъдето се получава съ­
общението; 
3. номерът на образуваното във ВКС дело;